b'\n_START_ARTICLE_\nBlood Bowl\n_START_PARAGRAPH_\nBlood Bowl on Games Workshopin Warhammerin fantasiamaailmaan sijoittuva lautapeli, jossa kaksi joukkuetta pelaa amerikkalaista jalkapalloa muistuttavaa v\xc3\xa4kivaltaista peli\xc3\xa4, jossa vastustajia pahoinpidell\xc3\xa4\xc3\xa4n. Pelin s\xc3\xa4\xc3\xa4nn\xc3\xb6t saa ladattua ilmaiseksi valmistajan kotisivuilta._NEWLINE_Blood Bowlista on tullut my\xc3\xb6s konsolipeli.\n_START_SECTION_\nPelin kulku\n_START_PARAGRAPH_\nMolemmat joukkueet koostuvat v\xc3\xa4hint\xc3\xa4\xc3\xa4n 11 kentt\xc3\xa4pelaajasta ja mahdollisista varaolennoista. Pelaajat voivat olla esimerkiksi k\xc3\xa4\xc3\xa4pi\xc3\xb6it\xc3\xa4, \xc3\xb6rkkej\xc3\xa4, ihmisi\xc3\xa4 tai ep\xc3\xa4kuolleita. Peli koostuu kahdesta kahdeksan vuoron er\xc3\xa4st\xc3\xa4. Peli alkaa aloituspotkulla, jonka j\xc3\xa4lkeen vastaanottava joukkue saa pelivuoron. Vuoron aikana joukkue voi kuljettaa tai heitt\xc3\xa4\xc3\xa4 palloa ja taklata. Pallon heiton ja taklauksen onnistuminen heitet\xc3\xa4\xc3\xa4n nopalla, ja onnistumiseen vaikuttavat kyseisen pelaajan ominaisuudet. Tarkoituksena on toimittaa pelipallo vastustajan kentt\xc3\xa4puoliskon per\xc3\xa4riville. Pelin erityispiirre on, ett\xc3\xa4 ep\xc3\xa4onnistuneesta toiminnasta, heitosta tai taklauksesta, pelivuoro vaihtuu._NEWLINE_Peli\xc3\xa4 voi pelata my\xc3\xb6s liiga- ja turnausmuodossa. Joukkueet tienaavat lis\xc3\xa4\xc3\xa4 rahaa ja faneja. Pelaajat voivat kehittyv\xc3\xa4t ja oppia uusia taitoja, mutta toisaalta voivat my\xc3\xb6s huonontua. Joukkueille voi ostaa esimerkiksi uusia pelaajia, cheerleadereit\xc3\xa4 tai apteekkareita.'